b"\n_START_ARTICLE_\nParc de Torrents i Llad\xc3\xb3\n_START_PARAGRAPH_\nEl Parc de Torrents i Llad\xc3\xb3 \xc3\xa9s un parc situat al barri de Bufal\xc3\xa0 de Badalona. \xc3\x89s de petites dimensions amb tan sols 0,81 ha, delimitat per l'avinguda de Mart\xc3\xad Pujol i els carrer Guerau de Liost i John Lenon, accessible per tot el per\xc3\xadmetre. Est\xc3\xa0 dedicat al pintor Joaquim Torrents i Llad\xc3\xb3. _NEWLINE_Inaugurat el 1999, \xc3\xa9s de car\xc3\xa0cter ve\xc3\xafnal. Disposa d'espais lliures destinats al descans i les quals contribueixen a la reuni\xc3\xb3 i a la integraci\xc3\xb3 dels residents de la zona. Entre aquests espais hi ha parcel\xc2\xb7les enjardinades amb gespa i un arbrat ja consolidat format per pins, roures, arbrat de flor, palmeres i arbustiva diversa. Tamb\xc3\xa9 hi ha zones destinades a diferents activitats: \xc3\xa0rea de jocs infantils i \xc3\xa0rea per a gossos._NEWLINE_L'any 2005 fou reconegut com una de les 142 zones verdes catalanes m\xc3\xa9s sostenibles conjuntament amb el parc de Nova Lloreda, entre els que presentaren a la jornada t\xc3\xa8cnica de parcs i jardins, celebrada a Badalona. El certificat assegurava la qualitat medi ambiental i de la seva ordenaci\xc3\xb3 espacial i dels seus elements, a m\xc3\xa9s de la seguretat i la gesti\xc3\xb3 del verd."